Aġġornament 10:30 – Angele Galea, li l-bieraħ kienet irrapurtata nieqsa instabet tard il-bieraħ filgħaxija. Sorsi qed jgħidu li t-tfajla marret hi stess l-għassa tal-pulizija tal-Qawra. It-tfajla hi magħrufa sew mal-pulizija, hekk kif bosta kienu d-drabi li ħarbet mid-dar. 27/12/13 – Angele Galea ta’ 15 il-sena kienet irrapurtata nieqsa nhar is- 26 ta’ Diċembru, 2013. Hija dehret l-aħħar il-Mosta, ilbieraħ għal ħabta tas-1430hrs, kienet liebsa jeans blu skur, flokk roża/vjola irrigat bil-blu, b’logo tal-Lonsdale fuq quddiem. Angele Galea hija twila madwar 5”3 u għandha xagħarha ta’ kulur ħamrani twil sa’ spallejha. Kull min għandu xi informazzjoni dwarha, huwa ġentilment mitlub jgħaddiha lill-Pulizija, anke b’mod kunfidenzjali billi jċempel fuq in-numru 21 224001-9 jew fl-eqreb għassa tal-Pulizija.